Zöld jelzés Bükfürdőn, az irány a folyamatos fejlődés

**Az Egyesület új pályázata 107 715 200 Ft összköltséggel maximális 85%-os intenzitással 91 557 920 Ft összegű támogatásra érdemesnek lett ítélve.**

Az Új Széchenyi Terv Nyugat-Dunántúli Operatív Program támogatási rendszeréhez benyújtott „A Bük, Bükfürdő Közhasznú Turisztikai Egyesület, mint kiemelt gyógyhelyen működő helyi TDM szervezet fejlesztése" című, NYDOP-2.3.1/A-11-2011-0001 jelű pályázatát a Regionális Operatív Program Irányító Hatóság vezetője 107 715 200 Ft összköltséggel maximális 85%-os intenzitással 91 557 920 Ft összegű támogatásra érdemesnek ítélte. A pályázat segítségével a helyi TDM szervezet folytatja a megkezdett utat; egy élhető, fenntartható,„szolidáris/szimpatikus", vendégközpontú rekreációs desztináció kialakításában.

Az egyesület munkaszervezete a tagság - Bük Városa és a turisztikai szolgáltatók - érdekeinek előtérbe helyezésével állította össze fejlesztési programját, mely tartalmazza modern gyermekjátszótér telepítését, a meglévő „felnőttjátszótér" kiegészítését mozgássérültek részére is alkalmas fitneszeszközökkel, rekreációs Kneipp és nordic walking park kialakítását, nordic walking utak kijelölését, e-bike-ok, tandemkerékpárok, GPS-ek, kerékpártároló beszerzését, touch-info készülékek, molinótartók, útbaigazító és információs táblák kihelyezését.
Nagyon fontos pályázati elem az intenzív marketingtevékenység, mely magában foglalja professzionális imázsképek és -filmek legyártatását, katalógusok kiadását, megjelenési lehetőséget a 2012. évi Utazás Kiállításon és különböző online és offline hirdetési lehetőségeket.
Kiemelt elem a tagság nyelvi (cseh és angol) - és online marketingképzésének folytatása, a Bükfürdő Card továbbfejlesztése, valamint helyi védjegyrendszer kialakítása.
A pályázat lehetőséget ad 2 évre a Büki Gyógy-bornapok megrendezésére, az eddig is nagy sikerű sportanimációs tevékenység folytatására.
A munkaszervezet szakmai képzése, irodai eszközök beszerzése, és a munkaszervezet bértámogatása teszik teljessé a fejlesztési programot.
Minden információ megtalálható Bükfürdőről és az egyesületről a [www.visitbuk.hu](http://www.visitbuk.hu/)  és a [www.facebook.com/buk.bukfurdo](http://www.facebook.com/buk.bukfurdo)oldalon.

Megosztás: